VEGA præsenterer **Folkets Fest: Hyldest til den københavnske klubscene**

*VEGA fylder 20 år, og det skal fejres. Lørdag den 3. september åbner vi op for det nostalgiske dansegulv i Lille VEGA og Loungen, når vi fejrer lyden af 20 års mixtapes og giver et billede af de nyeste trends blandt landets førende dj’s og producere.*

Jubilæumsbraget Folkets Fest bliver en spektakulær klubhyldest til den københavnske klubscene, hvor vi åbner op for det nostalgiske dansegulv og giver et billede af de nyeste trends blandt landets førende dj’s og producere.

VEGA har de sidste 20 år været hjemstedet for grandiøse klubfester og fungeret som en platform for spirende dj-talenter. Med nye formater som [VEGA Klub](https://www.facebook.com/VEGA-Klub-133658036701930/?fref=ts) er formålet at præsentere den store talentskare blandt både lokale og internationale dj’s.

Allerede i slut 90’erne var VEGA en ung, sprælsk teenager med ild i danseskoene, og klubgejsten er kun vokset med årene. Både som spillested og klubscene har VEGA for mange københavnere altid været ”the place to be” i de sene nattetimer.

**Lyden af 20 års mixtapes**

En nøje udvalgt skare af klubscenens største navne, der gennem deres karriere har haft en særlig tilknytning til VEGA, kuraterer mixtapes med klassikere, guilty pleasures og alt det bedste fra 90’erne frem til i dag.

*“Vores tilhørsforhold til klubscenen i København er en central del af vores DNA. Vi har set navne som Tue Track og Rosa Lux tage de første spæde skridt som dj’s på vores scener. Med Folkets Fest ønsker vi at invitere alle københavnere til en kæmpe hyldest til klublivet.”* Program- og Udviklingschef, Lene Vive Kristoffersen

Bag pulten finder man både nye, friske talenter og gamle kendinge fra VEGAs unge dage. Huset bliver forvandlet til et stort dansegulv, når vi åbner både Lille VEGA og Loungen til en spektakulær fejring af det københavnske natteliv.

**Lineup:**[Tue Track](https://www.facebook.com/Tue-Track-The-Official-163088053702858/?fref=ts)

Prisvindende producer og dj, kendt fra Malk de Koijn

[Uffie](https://www.facebook.com/pages/De-Gyldne-Damers-Klub/203953872980856)
Dj, kendt fra De Gyldne Damers klub

[Matiaz aka Mathias Mesteño aka Matt VEGA](https://www.facebook.com/Mathias-Meste%C3%B1o-110491752306896/?fref=ts)Scratch dj med NY-inspireret lyd

[Rosa Lux](https://www.facebook.com/Rosa.Lux.Music/)Producer, sangskriver og dj med techno - og house-inspireret lyd

[Copyflex](https://www.facebook.com/COPYFLEXX/?fref=ts&ref=br_tf&qsefr=1)

Norsk dj og synth-tryllemager

[Kasper Bjørke
Producer og dj med speciale i electronica](https://www.facebook.com/kasperbjorke/)[Master Fatman
Entertainer, dj og VEGA-veteran](https://www.facebook.com/Master-Fatman-401566189991723/?fref=ts)[Josephine Winding](https://www.facebook.com/wildnorthmusiccph/?pnref=lhc)

Sangerinde, dj og label manager

[Anders Dixen](https://www.facebook.com/unkwon.sound)

Dj og producer

[DJ Daniel](https://www.mixcloud.com/danielbeattie/)
Dj, VEGA-veteran og kendt fra radioprogrammet D’Store Mix

**Fakta om aftenen:**

Folkets Fest – 20 års mixtape

Lørdag den 3. september 2016 kl. 22.00

Lille VEGA og Loungen, Enghavevej 40, 1674 København V
Billetpris 100 kr. + gebyr

Billetsalget er startet via Ticketmaster og vega.dk